
Dag Michalsen
UiO/UiT 

Obligatorisk innføringskurs for masteroppgaver

5 avdeling master

Formålet med innføringskurset er å gi et innblikk i hvordan man skriver juridiske tekster. Kurset er en videreføring av den metodelære studentene har hatt på 1.-4. avdeling master, men med fokus på forskerens rolle. Ved å vise at ulike forfattere kan ha ulike rettsteoretiske posisjoner skal studentene bevisstgjøres med hensyn til egen metode, særlig bruken av reelle hensyn. Kurset skal også gi en innføring i presentasjon av rettsvitenskapelige arbeider. 

Pensum:

Bjarte Askeland: Rettskildelærens utvikling i rettsteoretisk belysning, JV 2003 s. 8-23.

Jens Edvin Andreassen Skoghøy: Rett, politikk og moral, TfR 1994 s. 837-881.

Birger Stuevold Lassen: Presentasjon av rettsvitenskapelige arbeider på norsk, Oslo 1993 

Del 1:  Masteroppgaven

I  Innledning. Ditt ståsted.  
1. Om å skrive juridisk en tekst. 
Fra et passivt til et aktivt forhold til rettskilder og skriveprosess 

2. Den juridiske kunnskaps foranderlighet og rettslivets endring 

Hva er bestandig i den juridiske kunnskap: Allmenn juridisk kunnskap, systematisk kunnskap, generelle prinsipper, evner til å lese juridiske tekster, metodiske grep. 
3. Skillet mellom den generelle rettskildelære/generell juridiske metode og masteroppgavens spesifikke metode. Rettskildelæren er fleksibel avhengig av rettsanvender, rettsområde, adressater, nasjonale/internasjonale temaer og lignende. Det finnes en relativt stor grad av enighet om hvordan rettspørsmål løses og hvordan man rettslig argumenterer, men det er mindre enighet om hvordan dette skal formuleres og teoretisk sammenfattes. 
4. Tese: Vær metodebevisst, men kjenn stor frihet i hvorledes den brukes på ditt konkrete stoff. 
II Avhandlingsteksten
1. Å velge etter lyst, interesser, fremtidsstrategi, tro på egne evner etc. 
2. Problemstillingen. Kan du si på noen få setninger hva du skal skrive om? Skriv om temaet fritt, uavhengig av at det er ’endelig’ tekst. 

3. Ulike egne teksttyper. Notater, elaboreringer, kladd, foreløpig tekst, endelig tekst

4. Betydningen av innledningen. Problem, tema, formål med oppgaven, rettsområde, generell betydning og spesiell betydning, tidligere forskning, tilgrensende litteratur, nye trekk i rettskildebildet, etc.

5. Ytterligere kontekster for problemstilling og tema. Historikk, samfunn, rettsteori, lovgivning, rettspolitisk kritikk, internasjonale trender. 
6. Særlig om det skal tas stilling til metodespørsmål i innledningen. Ulike oppfatninger, dessverre. Mitt råd – still spørsmålet om du bruker generell metode på en særskilt måte eller om tema ditt utløser særskilte metodiske problemer som ikke er drøftet i allmenn litteratur. 

7. Kort oversikt over din egen tekst. Kan du begrunne at den er godt bygget opp? Skriv en kortversjon av din oppgave å se om den henger sammen i ulike deler. 

8. Hoveddelen 1. Arbeid med disposisjonen. Sammenhengen mellom system og innhold. Hva skjer når du endrer rekkefølge, når du deler tema inn på nye måter – dette er et viktig skriveprosessarbeid. 

9. Hoveddelen 2. Overskrifter – spørsmålet om presisjon. Hvor mange overskrifter? Hvor detaljert inndelingsnivåer? Dette er avhengig av tema og skrivestil. 
10. Drøftelsen: Hva er det? Det empiriske stoffet belyses fra ulike synsvinkler med sikte på å besvare den problemstilling du har stilt. Hva er nødvendig eller unødvendig i en drøftelse. Hva er en omvei, digresjon, kontekster osv? Intet sikkert svar, men beror på skjønn. 

11. Egen tekst: Setningers klarhet  - forstår du din egen tekst? Første setning i et avsnitt skal gi beskjed om hva som kommer for eksempel ”Departementet har også forslått å innføre fjernavhør” etc. Hvem, hva, hvordan, når, betydning rettsgrunnlag etc. må vises i teksten. 

12. Bruk av sitater eller egen gjengivelse av andres tekster? Råd: Begrens sitatene. Lovtekst, deler av en HR-tekst, WTO-uttalelse, sitater fra stortinget. HR ingen modell her? 

13. Forholdet mellom brødtekst, petittekst og fotnotetekst. 

14. Fortløpende oppsummeringer som middel til å holde drøftelsen stram og poengtert. Enten skjulte eller uttrykkelige, private eller uttrykte meninger. Oppsummeringens elementer: Problemstillingen, dine tokninger av rettskildene, forholdet til annen litteratur. 
15. Konklusjon: Hva er sammenhengen mellom problemstillingen, drøftelse og konklusjon? Konklusjonens to sider: Oppsummering og utsyn. 
III Avhandlingstekstens tekniske sider 

1. Første bud: Konsekvens. Skrivemåter, stavemåter, bruk av §-tegn etc. Gjør et valg, så hold deg til dette; begrunn det gjerne i note hvis det er unormalt. 

2. Rettsskriving - norsk eller engelsk. Bruk rettskrivingsprogram aktivt. I datatiden er det ingen grunn til at det skal være trykkfeil. For mange trykkfeil trekker ned helhetsinntrykket. 

3. Inndelingskonsekvens. Nivåer må være like gjennom hele oppgaven. 1.1; 1.1.1, 1.1.1.1 etc. Bruk ikke § som overskriftmarkør. 

4. Orddeling. I dataverden ikke stort problem, men vær oppmerksom. Retts-kraft, rettskr-aft, rett-skraft, etc. 

5. Sitater gjengitt som sitater i anførselstegn. Disse skal være helt riktige. Fra hvor siterer du? Førstehånds/annenhånds kilde. Søk alltid etter og siter fra originalteksten. Utelatelse vises med tre prikker (…). Tilføyelse med hakeparentes []; det er sjelden behov for slike, men der det er del av din egen tekst kan det være aktuelt, flyt i setninger; veksling mellom direkte sitering og gjengivelse meg egne ord. Om bruk av [sic] eller [!] i sitater. Unødig å ta med sitatets noter, men si at dere ikke gjør det, for eksempel ”noter ikke medtatt”. Om kursivering i opprinnelig sitat; egen kursivering; det viktigste - si i fra.  Lange sitater kan skilles ut, men må ikke. 
6. Omtale av andre forfattere eller navn skjer normalt uten tittel. ”Peter Lødrup hevder i en artikkel”; der adressatene er kjente er det ingen grunn til å å gi utførlig informasjon ”den norske rettsforskeren Peter Lødrup” virker litt unødvendig. Mehet sjelden karakterisere man andres arbeide allment ”Hege Brækhus’ fine studie”; derimot kan man si i noteform, ”se grunnleggende om husmorrett, Hege Brækhus etc”. Ikke vær overmodig eller servil – i den vitenskapelige tekst er det argumentasjon som teller. Vær sivilisert mot andre du argumenterer mot.
7. Henvis ikke bare til de som er enig meg deg men også de som er uenig – eller omvendt. Om å utøve skjønn i henvisningsverden. Om hvem som er med eller ikke med i fotnoter. 
8. Ulike juridiske forskningslitteratur.: Bøker (Lærebøker, monografier, antologier, artikkelsamlinger av en eller flere forfattere, tidsskrifter – hvilke tidsskrifter – fagfellevurderte/ikke fagfellevurderte etc). Norske, nordiske, internasjonale. Europeiske, amerikanske, asiatiske etc). Spesialiserte, mer allmene. Nettartikler, netthenvisninger. Wikipedia.  

8. Regler for henvisning. Forfatternavn, bokens tittel, utgivelsessted, bind, utgave, utgivelsesår, etc. s, ss. flg., ff.; s. 12-13; s. 12 flg, kap 12, særlig s. 12-13. osv. Du skal være så presis og informativ du kan. 
9. Henvisning til andre steder i eget arbeid: Helst ikke til sidetall, men til punkt eller fotnote. Bruk av ovenfor/nedenfor

10 Henvisning til rettskilder. Lover: Etter 1969 er det løpenr for alle lover det året. §§ 8 flg, §§ 2 og 5; § 2 eller § 3. Presis henv. til deler av §. § 42, siste ledd, siste pnk. Rettspraksis: Rt 1976 s. 1 er ’navnet’ på dommen, må alltid med. Henvisning til en presis formulering Rt 1976 s. 1 (på s. 13); ulik praksis om man sier navnet på dommeren.  

11. Forkortelser. Bruk allmenne, ikke egenproduserte forkortelser.  

IV Masteroppgaver og forskningsetikk

1. Den nye offentlig interesse for forskningsetikk.
2. Kravet om redelighet. Hva er mitt og hva er andres forskningsresultater? Henvisningskravet. Hva er å bygge på andre og å skrive av andre? 
3. Etikk rundt veiledningssituasjoner. Hvor mye hjelp kan man kreve, lojalitet begge veier. 
4. Etikk rundt rettsdogmatikk/rettspolitikk. Hvor langt kan jeg gå i å hevde rettsoppfatninger som ikke har klart grunnlag i rettskildene? Hvor verdinøytral eller verdiaktivist kan jeg være i juridisk forskning? Hva er politisk korrekthet i juridisk forskning? 
5. Tenk ut et etisk tema i din egen avhandling. 

Del 2 Metodebevissthet i masteroppgaveskriving  

I. Samfunn og rett. 

Samfunnstype, politisk ideologi, juridisk forskning og juridisk metode.
II. Rettskildeteorier og samfunn 1750-2000. 

1. Lovgiverorienterte rettskildeteorier. Opplysningstid  og kodifikasjon. Grl § 94. Lovgiverlojalitet, forfatningsstat, demokrati/ikke-demokrati? Lovgiver/rettssystem – debatter om lovgivningslojalitet og samfunnsnytte, politiske måls rettslige realiserbarhet. 

2. Sedvaneorienterte rettskildeteorier. Hvordan oppstår rett ? Hvem er rettens bærende aktører: Folkets atferd, lovgivers beslutninger, juristenes tolkninger, kulturelle dypstrukturer. 

3. Rett og samfunn: Formell rett, realisert rett, opplevd rett, juristenes rett, rett i offentligheten. Rett i dagens visuelle kultur. 

III. Rettskultur, rettsområder og vedvarende verdier

1. Privatrett og romersk rett. Betydningen av rettstradisjoner/rettsfamilier, slik som romersk rett /civil law eller common law, kanonisk rett, nordisk rett osv. 
2. Offentlig rett. Forfatninger som vestlig verdi i dag. Konflikten mellom varige forfatninger og den løpende politikk. Konkret: Hvor stor vekt har Grl § 100 eller § 105? Den juridiske balanse i skiftende politiske rom. 

3. Lokale, nasjonale, regionale og globale rettslige ordninger. Hvor har vi vår juridiske, politiske og kulturelle lojalitet? Særlig om EU’s ujevne rettslige integrasjonshistorie. 

IV. Dagens norske utgangspunkt for juridisk metode: Eckhoffs modell. 
1. Begrepet rettskildeprinsipp. Metanormer som styrer rettsanvendelsen, altså å ta stilling til gjeldende rett. Rettskildeprinsippene og det norske rettssystemet. Rettsanvendelsen er bundet, ikke vilkårlig. En deskriptiv rettskildelære. Rettskildeprinsippene er 'retningslinjer'. Rettskildeprinsippene angår bare rettsspørsmål, ikke faktautfinnelse. 

2. Relevansnormer: Hvilke rettskildefaktorer er iht rettskildeprinsippene relevante å bygge på når det tas stilling til rettsspørsmål?
3. Tolkning/slutningsnormer: Hvilke tolkningsprinsipper bruker domstolene for de enkelte rettskildefaktorer?
4. Vektavveiningsnormer. Hvorledes avveies ferdigtolkede rettskildefaktorer mot hverandre. Resultatet er rettsregelens innhold.

5. Rettskildeprinsippene og rettsregler. Rettsreglenes funksjon i rettsanvendelsen. Hva er en 'rettsregel'? 

6. Anvendelsen av rettsregelen på det beviste faktiske saksforhold: Subsumpsjon. Forholdet mellom faktabedømming og utpenslet tolkning. 
7. Debatten om reelle hensyn. 

V. Alternative tendenser i dagens norske rettskildedebatt. 
1. Oversikt over –ismer i juridisk metode: positivisme, pragmatisme, realisme, hermeneutikk, postmodernisme, etc. 

2. J.F. Bernt. Rettsstatsverdier, juristenes tolkningstradisjoner, juristens fellesskap, skepsis til ’gjeldende rett’. 

3. Nils Nygaards domstolsorienterte rettsrealisme

4. Knut Bergo og postmodernismen

5. Hans Petter Graver og fraværet av gjeldende rett

6. Debatten om reelle hensyn

7. Oppfatninger om forholdet mellom rett, politikk og moral. 
